《登壶山宿灵云僧舍纪怀 其三》
明代·朱浙

桃花洞里灵云寺，信脚来游宿愿酬。松下楼台当落日，山中风物正宜秋。

天低坐觉星河坠，气爽应知沆𤅈收。一鸟忽鸣孤嶂晓，萧然木榻梦魂幽。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。